b'\n_START_ARTICLE_\nSavonlinnan vaakuna\n_START_PARAGRAPH_\nSavonlinnan vaakuna on saanut aiheensa Savon maakuntavaakunan jousesta ja Olavinlinnasta. Jousi ja nuoli esiintyiv\xc3\xa4t aikanaan jo kaupungin sinetiss\xc3\xa4 1600-luvulla, ja aaltokoron symboloiman Kyr\xc3\xb6nsalmen saarelle rakennettu linnakin jo kaupungin vuonna 1788 vahvistetussa vaakunassa._NEWLINE_Vaakuna perustuu A. W. Ranckenin ehdotukseen, jonka pohjalta sen on suunnitellut Carolus Lindberg. Vaakunan selitys on \xe2\x80\x9dsinisess\xc3\xa4 kent\xc3\xa4ss\xc3\xa4 kultainen kolmitorninen linna, sen alapuolella hopeinen, alainen, aaltokoroinen hirsi, jonka alapuolelle j\xc3\xa4\xc3\xa4 musta tyvi\xc3\xb6, jossa pystyss\xc3\xa4 viritetty kultainen jousi; jousen j\xc3\xa4nne, nuolen k\xc3\xa4rki ja sulitettu pyrst\xc3\xb6 hopeaa.\xe2\x80\x9d Sen j\xc3\xa4lkeen kun 1938 vahvistettu vaakuna havaittiin heraldisesti vajavaiseksi, vaakuna selityksineen uusittiin Savonlinnan 350-vuotisjuhliin Savonlinnan kaupungin Taideteollisen Korkeakoulun toimesta. Vaakuna perustuu alkuper\xc3\xa4iseen Carolus Lindbergin ehdotukseen, ja se vahvistettiin 4. huhtikuuta 1989.'